钦定古今图书集成/历象汇编/历法典/第061卷 > 图
## 钦定古今图书集成/历象汇编/历法典/第061卷 > 图

量用比例规或先平分一直线

内取食时所得地半景

此为四十六分三十五

秒

作内圈以当景次查距度此食在南初亏四十一分复圆四十九分得太阴初在乙后在丁食甚亦依其

距度在丙，为食之定分。图上下左右书四方，其起复
所向方位，必与天合也。〈以上原本历指卷十二交食之四〉

《视差》以人目为主第一。〈凡四章。〉

前言“实会”、“中会”、视时、食限等，皆日月食之公法也，是
皆准于地心。今再论月食生于地景，景生于日，故天
上之实食，即人所见之视食，无二食也。日食不然，有
天上之实食，有人所见之视食，其食分之有无多寡，
加时之早晚先后，各各不同，推步日食，难于太阴者
以此。其推算视食，则依人目与地面为准。

视会

“凡交会者必参相直，不参直不相掩也。”日之有实食
也，地心与月与日参，居一线之上也。其有视食也，人
目与月与日参，居一线之上也。人目居地面之上，与
地心相距之差，为大地之半径。则所见日食与实食
恒偏左偏右，分为两直线，各至于宗动天，其所指不
得同度分，是生视差。而人目所参对之线，不得为实
会，而特为“视会。”

如左图，甲为地心，乙为地面，丙为天顶，若丁为日戊。